text: Taco-mix gav udrykning
  11 marts 2014 kl. 18.25
  Skjoldsgade i Esbjerg fik i eftermiddaga besøg af både brand- og politibiler. En gryde med taco-mix fik for meget.
  Det var en kvindelig beboer på 3. sal i en opgang i Skjoldsgade, der havde gang i gryderne. Men den mexicanske mad fik så meget, at det gav røg i opgangen. Det fortæller vagtchefen hos Syd- og Sønderjyllands Politi til TV SYD.
  Brandvæsnet ilede til gaden med udrykning, tids nok til at afværge større skader. Hverken køkken eller beboer er kommet noget til.
  Om der alligevel er mexicansk på menuen i Skjoldsgade i aften, melder historien ikke noget om.
  